14/08/2017 | Administración LocalMunicipal
Oroso
Anuncio das bases e convocatoria de selección para a contratación de dous peóns forestais e creación de bolsa de contratación de persoal laboral temporal de peóns para a brigada de prevención e defensa contra incendios forestais

Por Resolución de Alcaldía nº 778/2017, de data 08.08.2017, acordouse a aprobación das bases de selección e convocatoria para a contratación de dous peóns forestais e a creación de bolsa de contratación de persoal laboral temporal de peóns para a brigada de prevención e defensa contra incendios forestais do Concello de Oroso. O obxecto desta convocatoria é a contratación de dous peóns forestais un deles nomeado como peón conductor e creación de bolsa de persoal laboral temporal de peóns brigadistas e peóns conductores de prevención, vixilancia e defensa contraincendios forestais para a súa contratación neste ano 2017 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixido pola normativa aplicable - neste ano, o artigo 20. dous da Lei 3/2017 de orzamentos xerais do Estado para o ano 2017 - e previa acreditación no expediente da existencia de crédito adecuado e suficiente para esta finalidade. Seleccionarase e confeccionarase unha bolsa de contratación de peóns de brigada e peóns conductores, con vixencia ata o 31 de decembro de 2018. A contratación realizaranse a través da modalidade de contrato de obra ou servizo, cunha xornada de 37 horas e 30 minutos semanas de luns a domingo cos descansos establecidos por lei de ser o contrato a xornada completa, ou a parte proporcional que se estableza en cada caso, e coas retribucións correspondentes segundo a táboa salarial por grupos profesionais para o persoal non incluído na relación de postos de traballo do Concello de Oroso para o exercicio económico en vigor para o grupo V-E. Con carácter xeral, a modalidade contractual será de obra ou servizo determinado establecéndose un período de proba de 15 días. As funcións a desenvolver polos membros da brigada virán determinadas polo correspondente Convenio de Colaboración que se subscriba entre a Consellería do Medio Rural e do Mar e o Concello de Oroso. Sen ánimo exhaustivo, as funcións serán: - Traballos de vixilancia e defensa contra os incendios forestais, incluíndo a condución de vehículos. - Traballos encamiñados á prevención que diminúan o risco de propagación e minoren os danos dos incendios, no caso de producirse. Os membros da brigada deberán ter plena dispoñibilidade ( incluíndo domingos, festivos, quendas de noite. segundo as necesidades do servizo). De conformidade co artigo 33 da lei 39/2015 de procedemento administrativo común, e en coherencia coa necesidade urxente que pretende cubrirse, o procedemento tramítase de urxencia. Os aspirantes seleccionados no presente proceso selectivo serán contratados como traballadores por servizo determinado, dándose de alta na Seguridade Social e demais requisitos legais, tendo unha duración o contrato ata o 04/10/2017 que é o prazo de vixencia da subvención outorgada ao concello para o seu financiamento. No caso de prórroga do financiamento, o contrato prorrogarase igualmente pola mesma duración. Neste caso, a duración do servizo está condicionada á subvención percibida polo Concello da Xunta de Galicia ou eventualmente doutras Administracións para desenvolvelo mesmo, extinguíndose o contrato no momento de cesamento da mesma, salvo que o Concello decida a continuidade do servizo por consideralo de carácter estrutural e permanente, modificando a Relación de postos de Traballo e equipo de persoal para crear a oportuna praza. Neste ultimo caso, o persoal seleccionado ocupará de forma interina a praza creada e cesará no momento que se cubra definitivamente polos procedementos selectivos precisos. Ó remate do proceso selectivo aprobaranse unha lista de aspirantes de peón de brigada de persoal laboral temporal, para a súa contratación, de ser o caso, neste ano 2017 e/ou nos vindeiros anos, sen prexuízo de que antes da súa contratación os aspirantes teñan que superar e acreditar os extremos requiridos no correspondente convenio de colaboración coa Consellería do Medio Rural e do Mar ou establecidos nas presentes bases polo Concello de Oroso e sempre que sexa posible a súa cobertura de conformidade cos requisitos esixidos pola normativa aplicable-neste ano, o artigo 20. dous da Lei 3/2017 de orzamentos xerais do Estado para o ano 2017 e previa acreditación no expediente da existencia de crédito adecuado e suficiente para esta finalidade. A selección do persoal laboral temporal realizarase mediante un procedemento áxil que respectará en todo caso os principios de igualdade, mérito, capacidade, publicidade, transparencia, obxectividade, eficacia, eficiencia e axilidade. As probas selectivas realizaranse polo sistema de concurso-oposición libre. As bases e convocatoria do presente proceso selectivo publicaranse integramente no taboleiro de anuncios do Concello, na páxina web do concello de Oroso así coma no Boletín Oficial da Provincia da Coruña e igualmente facilitarase unha copia destas na Oficina do Rexistro Xeral do Concello. Os resultados das probas, a efectos de notificación dos interesados, así coma as citacións e emprazamentos dos mesmos, levaranse a cabo unicamente a través do Taboleiro de anuncios e a páxina web do concello, de conformidade co previsto no artigo 45.1 b) da lei 39/2015 de procedemento administrativo común.1.- Serán requisitos mínimos dos aspirantes a esta selección de persoal: -Ter nacionalidade española, sen prexuízo de ter outra nacionalidade que lle permita o acceso ó emprego público de conformidade co disposto no artigo 52 da Lei 2/2015 do emprego público de Galicia. -Posuír a capacidade funcional para o desempeño das tarefas. -Ter cumpridos dezaseis anos e non exceder, se é o caso, da idade máxima de xubilación forzosa. -Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se achar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. -Non padecer enfermidade ou eiva física que impida o desenvolvemento das funcións propias do posto de traballo para o que se opta; acreditarase mediante informe médico no que se faga constar expresamente que o/a aspirante reúne as condicións físicas suficientes para a realización dos exercicios físicos que figuran especificados como “Proba de aptitude física” nestas bases, ademais da situación médica de que non padece enfermidade ou defecto físico que impida o normal desenvolvemento das funcións propias do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. - Dispor de carné de conducir B. - Estar en posesión de certificado de escolaridade ou equivalente.2- Os anteriores requisitos deberanse reunir con referencia ó último día de prazo de presentación de instancias. As solicitudes para tomar parte nas probas selectivas presentaranse conforme ó modelo que figura no anexo I e dirixiranse ao alcalde da corporación expresando que reúnen tódolos requisitos esixidos na base anterior. Presentaranse no rexistro xeral do concello, podendo presentarse tamén conforme ó sinalado no artigo 16.4 da Lei 39/2015 de procedemento administrativo común. O prazo de presentación de solicitudes de participación será de 5 días hábiles, contados a partir do seguinte ó da publicación das presentes bases no Boletín Oficial da Provincia da Coruña. Á instancia, conforme ó modelo que figura no anexo I, acompañarase inescusablemente da seguinte documentación: - Copia compulsada do documento nacional de identidade, ou pasaporte. - Copia compulsada do título académico e /ou carné de conducir B, segundo o posto. - Copia compulsada dos documentos que acrediten os méritos alegados para a fase de concurso conforme á base oitava. Os méritos profesionais deberán acreditarse con copia cotexada dos contratos de traballo e co informe da vida laboral ou, no casos de Administracións Públicas, co certificado expedido polo fedatario público da correspondente Administración ou coa copia cotexada do nomeamento e o informe de vida laboral. Ademais, poderán achegarse certificados de empresa ou da Administración Pública para acreditar as concretas función dos traballos desenvoltos.-Informe médico no que se faga constar expresamente que o/a aspirante reúne as condicións físicas suficientes para a realización dos exercicios físicos que figuran especificados como “Proba de aptitude física” nestas bases, ademais da situación médica de que non padece enfermidade ou defecto físico que impida o normal desenvolvemento das funcións propias do posto. Rematado o prazo de presentación de instancias, a Presidencia da Corporación, ditara resolución na que se aprobará a lista provisional de admitidos/as e excluídos/as que se publicará no Taboleiro de Edictos do Concello, sen prexuízo doutros medios de publicidade que poida estimar oportunos o Concello de Oroso e concederase un prazo de dous (2) días naturais para os efectos de reclamacións ou corrección de erros. As reclamacións, se as houbese, serán resoltas na resolución pola que se aprobe a lista definitiva que se publicará do mesmo xeito que a provisional. Nesta mesma resolución figurará a composición do tribunal, o lugar e data da celebración das probas selectivas. No caso de que por circunstancias excepcionais houbese que modificar lugar, data ou hora da valoración de méritos ou da proba de aptitude física, publicarase no Taboleiro de Edictos do Concello. O tribunal estará constituído por: Presidente/a: Un funcionario designado pola alcaldía. Secretario/a: Un funcionario designado pola alcaldía. Vogais: Alomenos tres vogais designados pola alcaldía. Os/as vogais deberán ter titulación ou especialización igual ou superior á esixida para o acceso á praza convocada. O Tribunal non poderá constituírse nin actuar sen a presenza de máis da metade dos seus membros, sexan, indistintamente, titulares ou suplentes. En todo caso será necesaria a presencia do Presidente/a e do Secretario/a ou de quen os substitúan. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. Os tribunais poderán dispoñer a incorporación de asesores especialistas para as probas en que así o estimen necesario ou conveniente. Os ditos asesores actuarán con voz e sen voto; limitaranse ao exercicio das especialidades técnicas en base ás cales colaboran no respectivo tribunal. A) FASE DE CONCURSO: máximo 5 puntos Por acreditar experiencia laboral na administración pública ou empresa privada como persoal integrado no servizo de extinción de incendios:0,20 puntos por mes traballado ata un máximo de 3 puntos. A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30 computaranse como un mes si son máis de 15 días. A experiencia profesional deberá acreditarse mediante certificado de vida laboral ( co obxecto de determinar a duración real da relación contractual) e copias auténticas dos contratos de traballo onde figure de forma clara a categoría do posto de traballo desenvolvido ( co obxecto de determinar as funcións realizadas). De non achegar ambos documentos vida laboral e contrato non se terá en conta os méritos alegados. No caso de que o Tribunal de selección ante a documentación presentada observe dubidas tanto referente á duración do contrato como en canto a que se trate dun contrato relacionado co servizo de prevención e extinción de incendios, non valorará dita experiencia laboral. Dadas as características dos tipos de postos de traballo non se terán en conta a experiencia que poda ter sido levada a cabo baixo o réxime de autónomo. Cursos de formación relacionados coas función propias do posto de traballo a desenvolver, impartidos por organismos ou institucións oficiais dependentes das administración públicas ou homologadas por estas: De menos de 20 horas: 0,10 puntos/curso De 20 a 40 horas: 0,30 puntos/curso De máis de 40 horas:0,50 puntos/curso Os cursos onde non figure expresamente o número de horas, valoraranse con 0,05 puntos/curso Os méritos alegados acreditaránse mediante documentos orixinais ou copias autenticadas. Os cursos impartidos por entidades homologadas polas Administracións deberá constar dita homologación ben no título ou ben en documento aparte que sexa aportado polo propio aspirante, de non constar, non se procederá á súa valoración. A fase de oposición constará de dous exercicios, de carácter obrigatorio e eliminatorio. PRIMEIRO EXERCICIO. Consistirá nunha proba de aptitude física. Consiste en empregar un banco de aproximadamente 40 cm para os homes e 33 cm para as mulleres, no que se subirá e baixará a razón de 90 movementos por minuto ( 22,5 veces/minuto) durante 5 minutos. O ritmo se marcará cun metrónomo. Unha vez finalizado a persoa repousará durante 15 segundos e tomarase o pulso. Cos datos da idade, peso e pulsacións obterase a capacidade aeróbica do aspirante. Os aspirantes que non obteñan unha capacidade aeróbica igual ou superior a 40 quedarán eliminados do proceso selectivo. O exercicio puntuarase do seguinte xeito: - Capacidade aeróbica entre 40 e 43:12 puntos. - Capacidade aeróbica entre 44 e 46: 13 puntos - Capacidade aeróbica de 47 ou máis: 14 puntos SEGUNDO EXERCICIO.- En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) terán unha proba escrita de galego, que será cualificada como apto ou non apto. Quedarán exentas da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. Se o tribunal o considera conveniente, poderá acordar a celebración dos dous exercicios da fase de oposición nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, agás renuncia expresa, ou na xornada seguinte deixando transcorrer un prazo mínimo de 12 horas. A orde de clasificación definitiva de tódolos aspirantes virá determinado pola suma das puntuacións obtidas nas distintas probas da oposición máis a puntuación outorgada na fase de concurso; no caso de empate, este resolverase pola maior puntuación obtida no exame práctico, e se persistise o empate, por sorteo. A orde de clasificación definitiva determinará a proposta de nomeamento do Tribunal. En ningún caso o Tribunal cualificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que superasen a fase de oposición por orde de puntuación, sempre que reunisen os requisitos da convocatoria. Poderán ser nomeados indistintamente para a praza de peón brigadista ou peón conductor. O Alcalde-Presidente contratará ao candidato proposto polo Tribunal unha vez presente a correspondente documentación. Corresponderá ao Sr. Alcalde a decisión do nomeamento de aquel aspirante que vaia ter a condición de peón conductor, que non implicará diferencia de retribución algunha. A contratación se lle notificará ó interesado para que formalice o correspondente contrato no prazo máximo de unha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. Na acta da última sesión do tribunal de selección incluiranse una lista dos/as aspirantes que superaron o proceso selectivo segundo a orde de puntuación obtida. A acta do tribunal de selección elevarase á Alcaldía para que dite resolución de aprobación da listas de aspirantes. Os aspirantes contidos nas ditas listas poderán ser contratados durante a súa vixencia sempre e cando, antes da súa contratación, superen e acrediten os extremos requiridos no correspondente convenio de colaboración coa Consellería do Medio Rural e do Mar e sempre que sexa posible a súa cobertura de conformidade cos requisitos esixidos pola normativa aplicable-neste ano, o artigo 20. dos da Lei 3/2017 de orzamentos xerais do Estado para o ano 2017 e previa acreditación no expediente da existencia de crédito adecuado e suficiente para esta finalidade. Ademais, con carácter previo a súa contratación, deberán presentar informe médico no que conste expresamente que teñen capacidade funcional necesaria para traballar nas brigadas de prevención, vixianza e defensa contra os incendios forestais e declaración xurada de non estar incurso en incompatibilidade para ser persoal das Administracións Públicas e non ter sido separado nin inhabilitado do servizo público. No caso de que os aspirantes teñan que superar algunha proba esixida no correspondente convenio ou nas presentes bases, a proba realizarase ante o tribunal de selección que con ocasión deste proceso se nomee, sen prexuízo de nomear un novo tribunal ó efecto. As listas de aspirantes que se creen terán unha vixencia ata o 31 de decembro de 2018. Non obstante, a dita lista quedará anulada automaticamente se antes da finalización da súa vixencia se convoca un novo proceso selectivo e se aproban novas listas de aspirantes. A presente bolsa de emprego anula expresamente a aprobada por resolución de Alcaldía nº 674/2016 do 11/08 no que se refire ás bolsas de emprego de peón de brigada e peón de brigada conductor, manténdose en todo caso a vixencia polo que se refire ao xefe de brigada. O funcionamento da bolsa rexerase polas seguintes normas: -O chamamento poderá realizarse indistintamente para o posto de peón de brigada ou peón de brigada conductor. -Os chamamentos realizaranse por vía telefónica. En aras de garantir este procedemento o/a interesado deberá comunicar ao concello, baixo a súa responsabilidade, calquera alteración do número de contacto, aínda que esta alteración teña carácter transitorio, e como mínimo realizaranse dúas chamadas. O empregado público que realice o chamamento o fará constar mediante dilixencia indicando a disposición ou non do aspirante a ser contratado, e sen prexuízo de que o aspirante o comunique tamén de xeito formal. De non atender ó chamamento, unha vez realizadas como mínimo dúas chamadas, entenderase que o aspirante non ten disposición de ser contratado. De manifestar a súa disposición, a alcaldía ditará resolución de requirimento – a resolución será publicada na páxina web do concello e desde ese momento empezarán a contar os correspondentes prazos ( sen prexuízo da posibilidade de comunicar tamén dita circunstancia por vía telefónica ou por correo electrónico)- para que acrediten e, no seu caso, superen os extremos requiridos no correspondente convenio, presenten informe médico no que conste expresamente que teñen a capacidade funcional necesaria para traballar nas brigadas de prevención, vixianza e defensa contra os incendios forestais e declaración xurada de non estar incurso en inhabilitación para ser persoal das Administracións Públicas e non ter sido separado nin inhabilitado do servizo público. Se no prazo que se sinale, o aspirante non presenta a documentación requirida, non acredita ou, no seu caso, non supera os extremos requiridos, pasará a ocupar o último lugar da lista de aspirantes, salvo que poida acreditar un suposto de forza maior( entenderase por forza maior entres outros, estar desempeñando actividade laboral no sector público ou privado debidamente acreditado) De non manifestar a súa disposición, pasarase a chamar ao seguinte aspirante da lista. Ó rematar o contrato, o/a aspirante retornará ao posto que lle corresponda na lista aprobada. O Tribunal queda autorizado para resolvelas dúbidas que se presenten e adoptalos acordos necesarios para boa orde do proceso selectivo en todo o non previsto nestas bases. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación das presentes bases no Taboleiro de Anuncios do concello, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 123, 124 e 30 da Lei 39/2015 do procedemento administrativo común das administracións públicas). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 123 da Lei 39/2015 do procedemento administrativo común das administracións públicas). D/Dª., con DNI número., e domicilio, para os efectos de notificación, en., C. P., teléfono. Expón: Que desexa participar no concurso-oposición convocado para a provisión do posto de traballo de peón forestal mediante contratación en réxime laboral temporal por obra ou servicio determinado, de acordo coas bases de selección de persoal laboral temporal para a brigada de prevención e defensa contra incendios forestais do Concello de Oroso. Para tal efecto fai constar: 1º.- Que reúne todos e cada un dos requisitos esixidos nas bases da convocatoria, e que aporta a documentación esixida para ó efecto ( orixinais ou copias compulsadas) 2º Que coñece e acata incondicionalmente o contido das bases.3º Que son certos tódolos datos obrantes na presente solicitude.4º. - Que achega coa presente solicitude a seguinte documentación: - Copia compulsada do DNI, ou pasaporte. - Copia compulsada do título académico e carnet de conducir B - Informe médico no que fai constar que reúne as condicións físicas suficientes para a realización dos exercicios físicos que figuran especificados como “Pobra física” e de que non padece enfermidade ou defecto físico que impida o normal desenvolvemento das funcións propias do posto. - Relación dos seguintes documentos ós efectos da súa valoración na fase de concurso( anexo II) 5º.- Que non estou incurso en inhabilitación para ser persoal das Administracións Públicas e non fun separado nin inhabilitado do servizo público. Por todo o exposto, SOLICITA que se teña por presentada esta solicitude e sexa admitido ao proceso selectivo. En _________________, ___ de _________________de 20 Asdo.__________________________ ALCALDE-PRESIDENTE DO CONCELLO DE OROSO NOME E APELIDOS: POSTO: IMPORTANTE: Unicamente se baremarán os méritos relacionados segundo modelo deste anexo II En _________________, ___ de _________________de 20 Asdo.__________________________ ALCALDE-PRESIDENTE DO CONCELLO DE OROSO Oroso, 8 de agosto de 2017 O alcalde en funcións Eduardo Veiras Rey